O‘zbekistonlik tennischi Denis Istomin Monte Karlodagi saralash bahslarini g‘alaba bilan boshladi

O‘zbekistonlik tennischi Denis Istomin Monte Karlodagi Masters seriyasiga kiruvchi turnirning saralash bahslarida ishtirok etyapti, deb xabar beradi “Olamsport.com”.

Saralashning uchinchi raqamli tennischisi bo‘lgan Istomin ilk davrada italiyalik Roberto Markorani 6:0, 6:1 hisobida mag‘lub etdi. Navbatdagi asosiy to‘rga yo‘llanma beruvchi uchrashuvda slovakiyalik Norbert Gambos bilan hisob-kitob qilishi lozim. Dunyo reytingida 120-pog‘onada borayotgan Gambos kecha ilk saralash bosqichida ancha nomdor raqib – tunislik Malek Jazirini ikki setda ham bir xil 6:3 hisobida yengdi.
Ma’lumot uchun, Istomin dunyo reytingida 66-pog‘onadan joy olgan.